Eskimo-newel

Die Eskimo-newel (ook bekend as NGC 2392 en die Hanswors-newel) is ’n simmetriese planetêre newel wat in 1787 deur die sterrekundige William Herschel ontdek is. Dit lyk soos ’n mensgesig omring deur ’n Eskimomus. Die newel word omring deur gas wat die buitenste lae van ’n sonagtige ster uitgemaak het. Die sigbare binneste filamente word deur ’n sterk sterwind weggedryf. Die buitenste skyf bevat ongewone filamente van ’n ligjaar lank.  

NGC 2392 is meer as 2 870 ligjare van die Aarde af en is in die sterrebeeld Tweeling deur ’n klein teleskoop sigbaar.

Geskiedenis 
Die newel is op 17 Januarie 1787 in Engeland deur William Herschel ontdek. Hy het dit beskryf as ’n "ster met magnitude 9 en ’n redelik helder binnekant, en ’n newelagtigheid wat eweredig daaromheen versprei is. ’n Werklik uitsonderlike verskynsel."

Verwysings

Eksterne skakels 

 APOD (2003-12-07) – NGC 2392: Die Eskimo-newel
 Eskimo-newel by "Constellation Guide"
 Hierdie artikel is vertaal uit die Engelse Wikipedia

NGC-voorwerpe
Planetêre newels
Tweeling (sterrebeeld)
Caldwell-voorwerpe